fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi da fi fi fi fi fi fi fi fi fi fi en es fi fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Tutkinnot ja opiskelu /
Ristiinopiskelun avulla voit laajentaa opiskelumahdollisuuksiasi valitsemalla opintoja toisesta kotimaisesta korkeakoulusta ja sisällyttää opinnot omaan tutkintoosi. Alta löydät ohjeita toisesta korkeakoulusta ristiinopiskelun opiskelijana Turun ammattikorkeakouluun saapuvalle. Turun ammattikorkeakoulun omien opiskelijoiden ristiinopiskelun ohjeet löydät Turun AMK:n intranetistä Messistä.
Ristiinopiskelun opiskelijana saat määräaikaisen opiskeluoikeuden Turun ammattikorkeakouluun. Opiskeluoikeudella voit opiskella vain valitsemiasi ristiinopiskelun opintoja.
Tervetuloa opiskelemaan Turun ammattikorkeakouluun!
1. Ristiinopiskeluverkostot ja yksittäiset kurssit
Turun ammattikorkeakoulu on sopinut muiden kotimaisten korkeakoulujen kanssa erilaisista ristiinopiskelun verkostoista, joille opiskelijoilla on mahdollisuus osallistua. Verkostot ovat pääsääntöisesti alakohtaisia, eli eri alojen opiskelijoilla on erilaista ristiinopiskelun tarjontaa.
Löydät tulevaisuudessa kaikki ristiinopiskelun verkostot omasta opintotietojärjestelmästäsi, esim. Pepistä tai Sisusta.
CampusOnline.fi -portaaliin on koottu yli 20 suomalaisen ammattikorkeakoulun verkko-opintojaksoja.
Portaalissa opiskelijat voivat valita opintojaksoja muista ammattikorkeakouluista ja sisällyttää ne omaan tutkintoonsa.
Lue lisää CampusOnlinesta https://campusonline.fi/
JOO-opinnot Turun alueella loppuivat 31.12.2021. JOO-opintojen tilalle tuli korkeakoulujen välinen ristiinopiskelu. Myös JOOPAS-järjestelmän käyttö loppui 31.12.2021.
Ohjeet Turun AMK:iin saapuvalle ristiinopiskelun opiskelijalle
Alta löydät toisesta korkeakoulusta Turun AMK:iin saapuvalle opiskelijalle suunnatut ohjeet ristiinopiskeluun.
Jos olet Turun AMK:n opiskelija ja suunnittelet ristiinopiskelua toisessa korkeakoulussa, tarkista Turun AMK:n opiskelijoiden ohjeet ristiinopiskeluun Messi-intranetistä.
Varmista, että sinulla on kotikorkeakoulussa voimassa oleva opiskeluoikeus ja olet ilmoittautunut läsnä olevaksi.
Ilmoittaudu Turun AMK:n opintojaksolle.
Aktivoi Turun AMK:n HAKA-käyttäjätunnukset.
Tarkista lähiopetus ym. päivät opintojakson kuvauksesta.
Osallistu opintojaksolle opettajan ohjeiden mukaisesti.
Odota, että opettaja on arvioinut opintojakson suorituksen Turun ammattikorkeakoulun Peppiin ja siirrä sitten arviointi oman korkeakoulusi ohjeen mukaisesti oman korkeakoulusi rekisteriin.
Tarkemmat ohjeet ilmoittautumisesta ja opinnoista:
Näytä lisää – Ilmoittautuminen opintojaksoille
Jotta voit ilmoittautua ristiinopiskelun opiskelijaksi Turun ammattikorkeakouluun, sinulla tulee olla kotikorkeakoulussa voimassa oleva opiskeluoikeus. Lisäksi sinun tulee olla ilmoittautunut läsnä olevaksi. Ilmoittaudu opintojaksoille CampusOnlinen ohjeiden mukaisesti, JOO-opintojen ohjeiden mukaisesti tai yksittäisillä kursseilla opettajan antamien ohjeiden mukaisesti.
Opintojaksoilla on yleensä kiintiö ristiinopiskelun opiskelijoille. Ilmoittaudu opintoihin siis hyvissä ajoin, jotta pääset mukaan.
Näytä lisää – Ilmoittautumisen peruuttaminen
Huomioithan, että ilmoittautuminen on sitova. Mikäli kuitenkin joudut perumaan osallistumisen opintojaksolle, peru ilmoittautuminen välittömästi (opintoasiat@turkuamk.fi), jotta et vie paikkaa varasijalla olevalta opiskelijalta.
Näytä lisää – Käyttäjätunnukset
Kun olet ilmoittautunut opintojaksolle ja saanut sähköpostilla vahvistuksen hyväksymisestä opintoihin, käy aktivoimassa Turun ammattikorkeakoulun käyttäjätunnukset osoitteessa: https://id.turkuamk.fi. Palveluun tunnistaudutaan pankkitunnuksin tai mobiilivarmenteella. Ota käyttäjätunnukset itsellesi talteen, tarvitset niitä kirjautuaksesi oppimisympäristöön. Käyttäjätunnukset ovat eri asia kuin sähköpostiosoite.
Tunnuksen rekisteröinnin jälkeen aktivoi monivaiheinen tunnistautuminen (MFA). Lue ohjeet osoitteessa www.turkuamk.fi/mfa
Ristiinopiskelun opiskelijana sinulla on käytettävissä Turun ammattikorkeakoulun lisenssisopimusten mukaiset alakohtaiset ohjelmistot.
Oppimisympäristö ja opintojen suorittaminen
Näytä lisää – Oppimisympäristö ja opintojen suorittaminen
Oppimisympäristönä on käytössä Itslearning. Kirjaudut oppimisympäristöön Turun AMK:n HAKA-tunnuksilla.
Opintojakson kuvauksesta löydät tietoa opintojen sisällöstä ja arviointimenetelmistä. Opintojaksokuvauksesta löydät myös tiedon siitä, suoritetaanko opintojakso verkossa vai vaatiiko opiskelu läsnäoloa kampuksella. Opinnot suoritat vastuuopettajan antamien ohjeiden mukaisesti ja niissä noudetaan Turun AMK:n sääntöjä. Opintojakson päätyttyä kerätään opintojaksopalautetta.
Näytä lisää – Arviointi
Opettaja arvioi opintojakson ja merkitsee arvosanan Turun AMK:n opintotietojärjestelmään Peppiin. Voit siirtää opintojakson arvioinnin kotikorkeakoulusi opintotietojärjestelmään oman kotikorkeakoulusi osoittamalla tavalla. Kotikorkeakoulun opintotietojärjestelmään opintosuoritus viedään muualla suoritettuna opintona.
Näytä lisää – Opintosuorituksen arvioinnin oikaisupyyntö
Jos olet tyytymätön opintosuorituksesi arviointiin, voit pyytää oikaisua suullisesti tai kirjallisesti arvioinnin suorittaneelta opettajalta. Oikaisupyyntö on tehtävä 14 päivän kuluessa siitä ajankohdasta, jolloin sinulla on ollut tilaisuus saada tieto arvioinnin tuloksesta sekä arviointiperusteiden soveltamisesta kohdallasi. (AMK-laki 932/2014 § 57.) Jos olet edelleen tyytymätön päätökseen, voit hakea siihen kirjallisesti oikaisua tutkintolautakunnalta 14 päivän kuluessa siitä, kun olet saanut päätöksestä tiedon.
Vapaamuotoinen oikaisupyyntö tutkintolautakunnalle osoitetaan Turun ammattikorkeakoulun tutkintolautakunnalle ja se tulee toimittaa Turun ammattikorkeakoulun kirjaamoon: Joukahaisenkatu 3, 20520 Turku.
Näytä lisää – Lukujärjestykset
Lukujärjestykset löydät osoitteesta https://lukkari.turkuamk.fi tai Tuudon kautta.
Tuudo-mobiilisovelluksen voit ladata sovelluskaupasta omaan mobiililaitteeseesi maksutta. Tuudo on saatavilla Android ja iOS-käyttöjärjestelmiin. Tuudo käyttää pohjatietona Pepissä olevia opiskelijan tietoja.
Näytä lisää – Kirjasto
Turun AMK:n kirjaston aineiston löydät osoitteesta https://turkuamk.finna.fi. Kun kirjaudut Turun AMK:n käyttäjätunnuksilla, saat käyttöösi lisensoidut e-aineistot. Painettujen kirjojen lainaaminen on mahdollista sen jälkeen, kun olet rekisteröitynyt Turun AMK:n kirjaston asiakkaaksi. Lue lisää Turun AMK:n kirjastosta.
Näytä lisää – Kampukset
Turun ammattikorkeakoulussa opiskellaan ja työskennellään kolmella kampuksella: Kupittaan kampuksella, Linnankadun taidekampuksella ja Salo IoT Campuksella. Kupittaan kampus on kampusalueista suurin, ja se muodostuu viidestä eri toimipisteestä. Lue lisää Turun AMK:n kampuksista.
Näytä lisää – Tietosuoja
Turun ammattikorkeakoulun tietosuojailmoituksen löydät täältä: Tietosuojailmoitus (pdf)